El jutjat d'Alacant dóna permís per tancar el repetidor de TV3 de la Carrasqueta La Generalitat té quinze dies per fer efectiva la clausura El jutjat d'Alacant ha donat permís perquè la Generalitat Valenciana tanqui per la força el repetidor de TV3 de la Carrasqueta, segons ha informat Acció Cultural del País Valencià. Tot i que encara no se sap la data exacta de la clausura, la Generalitat té un termini de quinze dies per fer-la efectiva. La Generalitat ho haurà de comunicar abans a ACPV, que ha assegurat que convocaria una nova mobilització de protesta com la que es va fer el 27 d'abril. La decisió judicial autoritza la Generalitat a accedir a les instal·lacions de la Carrasqueta per tal de procedir a l'execució forçosa de l'ordre de cessament de les emissions de televisió, amb l'apagada i el precintament dels equips corresponents. ACPV també ha comunicat que encara no ha rebut cap notificació semblant respecte als repetidors de Montdúver i Bartolo, però no dubten que ja s'han demanat els permisos corresponents i que podrien arribar aviat. Tot i això, fonts del Departament de Cultura de la Generalitat de Catalunya han dit a VilaWeb que confiaven que el tancament no es fes realitat i que la via al diàleg continués oberta, perquè, segons diuen, un pacte polític és l’única via per a resoldre la situació. La Generalitat de Catalunya afirma que ha fet tot el que ha pogut per aconseguir aquest pacte i assegura que la Generalitat Valenciana no ha tancat la porta a les negociacions i que, per tant, les converses continuen. La Generalitat Valenciana va demanar l'autorització judicial per a executar el tancament a la força perquè ACPV s'havia negat a cessar les emissions tal i com havia requerit el govern valencià a través d'un expedient sancionador (pdf). Segons ACPV, tancar els repetidors és 'un atac a la llibertat d'expressió, un atac a la pluralitat informativa sense precedents a l'Europa occidental i una agressió a la llengua'. Campanya d'ACPV ACPV ha començat una campanya a favor de mantenir les emissions de TV3 al País Valencià. A més, Antoni Tàpies ha cedit aquesta obra original de la qual se n'han fet reproduccions per recaptar diners per sufragar la multa de 300.000 euros que la Generalitat Valenciana ha imposat a l'entitat. La campanya té el suport de Jordi Pujol i de Pasqual Margall, que han signat aquesta carta (pdf). www.vilaweb.cat 
No tanquen només TV3, tanquen els 4 canals de TVC! El dia que toqui, tots a la Carrasqueta a defensar TVC! No passaran! 
si filem prim, tots els de la corporació catalana de mitjans audiovisuals ja que també es veuran afectades les emissores Catalunya ràdio, catalunya cultura, catalunya informació i IcatFM 
HOme, ja que ho tanquen, ho tanquen tot, només faltaria, que des de la ràdio s'escoltara propaganda revolucionaria segons ells 
la conya es que tanquen quan tenen ja embastat el pacte polític. 
dona, però és que amb elpacte qui controlarà els repetidors serà la Generalitat, no ACPV....... 
has llegit el pacte? carai i abans que estiga tancat i signat i tot 
dona, si ja han dit que no es voran els 4, sino que se'n voran alguns, i el que volia el PP era clavar a alguna altra privada en el mateix mux, doncs lògicament no ho gestionarà ACPV..... Jo em base en el que han dit, i tb diria que els ho ha dit a Televio Murciana.... 
El que gestiona ACPV és l'antena i els equips físics, amb un espai de l'espectre radioelèctric que queda assignat o bé pel ministeri o be per un pacte polític. El que condicionarà el pacte es quines freqüències gestionen eixos aparells no la part tècnica i queden assignats a eixos repetidors. 
dona, però anem a veure, si per la freqüència que emetrà TV3 emetran tb altres cadenes que no són de la CCRTV, com tot sembla indicar que passarà, doncs no crec jo que siga ACPV la que s'encarregue de repetir la senyal....